Դիոգու Մորգադու

Դիոգու Միգել Մորգադու Սուարեշ (, ), պորտուգալացի դերասան, ռեժիսոր, մոնտաժող, սցենարիստ, պրոդյուսեր և նախկին մոդել։ Հայտնի է «Աստվածաշունչ» մինի-սերիալում և «Աստծո որդին» ֆիլմում  Հիսուս Քրիստոսի դերով։

Կենսագրություն 
Դերասանը ծնվել է Պորտուգալիայի Լիսաբոն քաղաքում։ Ընտանիքում դաստիարակվել է քրիստոնեական ավանդույթներով, ունի կրտսեր եղբայր՝ Պեդրոն։

Կարիերա 
Մորգադոն իր կարիերան որպես մոդել սկսել է տասնչորս տարեկան հասակում, իսկ տասնվեց տարեկան հասակում սկսել է իր կարիերան որպես դերասան։ Որպես դերասան նրա առաջին գործերը եղել են «Terra Mãe» (1998), «Diário de Maria» (1998),« A Lenda da Garça (2000)» և «A Febre do Ouro Negro» քիչ հայտնի ֆիլմերը։ 2000 թվականին նա կատարել է Միգելի դերը «Ես սիրում եմ քեզ, Թերեզա» ֆիլմում։ Ավելի ուշ նկարահանվել է «Ֆլորիբելլա» և «Արյունակցական կապեր» սերիալներում։ Պորտուգալիայի սահմաններից դուրս Մորգադոն առաջին անգամ նկարահանվել է 2008 թվականի «Հայտնություն» բրազիլական հեռուստասերիալում։

2013 թվականի մարտին Մորգադոն կատարել է Հիսուս Քրիստոսի դերը «Աստվածաշունչ» մինի-սերիալում։  «Աստվածաշունչ» մինի սերիալը ցուցադրվել է ԱՄՆ-ի և Կանադայի History Channel հեռուստաալիքով։ 2013 թվականին Դիոգոն համաձայնել է նորից կատարել Հիսուս Քրիստոսի դերը «Աստծո որդին» ֆիլմում, որն «Աստվածաշունչ» մինի սերիալի կինոնկարի վերածված տարբերակն է։ Ֆիլմը թողարկվել է 2014 թվականին։

Անձնական կյանք 
2002-2004 թվականներին նա հարաբերությունների մեջ է եղել դերասանուհի Սոֆյա Դուարտե Սիլվայի հետ։ Հարաբերությունների մեջ է Քեթի Օլիվեյրայի հետ։ 2009 թվականի սեպտեմբերի 2-ին զույգն ունեցել է որդի՝ Սանտիագոն։

Ֆիլմագրություն

Ռեժիսոր 
 2013 — Ընդմիջում / Break

Պրոդյուսեր 
 2013 — Ընդմիջում / Break

Սցենարիստ 
 2013 — Ընդմիջում / Break

Մոնտաժող
 2013 — Ընդմիջում / Break

Դերասան 
 2000 — Ես սիրում եմ քեզ, Թերեզա / Amo-te, Teresa — Միգել
 2001 — Պյութագորասի թեորեմը / Teorema de Pitágoras — Ռոբերտ
 2002 — Հինգերորդ դժոխքը / O Quinto dos Infernos — Դ. Կարլոս
 2003 — Ամեն ինչ սիրո համար / Tudo Por Amor — Պեդրո Կաստելո Բրանկու
 2002 — Սելվա / A Selva  — Ալբերտո
 2005 — Հայր Ամարոյի գաղտնիքը/ O Crime do Padre Amaro — Libaninho
 2006 — Ֆլորիբելլա / Floribella — Դինիս
 2007 — Իտալացի գրող / A Escritora Italiana — Իոսիֆ
 2008 — Ըմբոստ ոգին / Rebelde Way — Մաուրա
 2008 — Հայտնություն / Revelação — Անտոնիո
 2009 — Սալազարի անձնական կյանքը / A Vida Privada de Salaza — Անտոնիո Սալազար
 2010 — Արյունակցական կապեր / Laços de Sangue
 2011 — Վրեժխնդրություն / Revenge — Ժորժե Վելեզ
 2013 — Աստվածաշունչ / The Bible — Հիսուս Քրիստոս
 2013 — 2014 — Sol de Inverno  — Էդուարդ
 2014 —Կարմիր թիթեռ / Red Butterfly — Տոնիո
 2014 — Աստծո որդին / Son of God — Հիսուս Քրիստոս
 2014 — Ի ծնե մրցարշավորդ 2 (նախագծով) / Born to Race: Fast Track — Էնցո Լորիցելո
 2014 — Virados do Avesso (հեռուստասերիալ) — JoãoTerra Mãe
 2015 — Սուրհանդակներ (հեռուստասերիալ)/ The Messengers — Լյուցիֆեր
 2014 — Presa (կարճամետրաժ)
 2016 — Սիրահարները Վալենտայնում/ Love Finds You in Valentine

Ծանոթագրություններ

Արտաքին հղումներ 

 
 The Bible — History Channel (official website)
 Son of God (official website)

Պորտուգալացի դերասաններ